Vrou gee geboorte in eetplekŉ Vrou het Maandag in ŉ kitskos-eetplek in die Durbanse middestad geboorte gegee. Derrick Banks, woordvoerder van ER24, sê die vrou het in kraam gegaan terwyl sy kos gekoop het. “Sy het gedink sy het genoeg tyd om by die hospitaal te kom maar haar kontraksies was te naby aan mekaar.” Banks sê die babadogtertjie is in die eetplek gebore waarna ma en baba na ŉ nabygeleë hospitaal geneem is vir verdere behandeling.